ПРОТОКОЛ № 45
от заседание на Комисия по дисциплинарните производства
на Висшия съдебен съвет,
проведено на 09 декември 2013 г.

Днес, 09 декември 2013 г., вторник, oт 14.30 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    ЮЛИЯ КОВАЧЕВА
			ЯСЕН ТОДОРОВ										           ГАЛЯ ГЕОРГИЕВА	
								МИЛКА ИТОВА
                                                                          СВЕТЛА ПЕТКОВА

Отсъства: МИХАИЛ КОЖАРЕВ.

От администрацията на ВСС: Деница Захариева и Мартин Величков – експертни сътрудници на Комисия по дисциплинарните производства.

	Заседанието протече при следния дневен ред:

1. Решение № 15821/29.11.2013 г. на ВАС – петчленен състав – ІІ колегия, с което оставя в сила решение № 7166/28.05.2013 г., постановено по адм. дело № 4032/2013 г. от ВАС, VІ-то отделение.

2. Доклад за резултатите от проведени срещи с административни ръководители, магистрати и съдебни служители по апелативни райони по въпроси, свързани с комуникационната политика на ВСС.

3. Предложение от Светла Петкова – член на ВСС, за създаване на работна група за изработване на единни критерии при налагане на дисциплинарни наказания на магистрати.

4. Разни.

По дневния ред

1. ОТНОСНО: Решение № 15821/29.11.2013 г. на ВАС – петчленен състав – ІІ колегия, с което оставя в сила решение № 7166/28.05.2013 г., постановено по адм. дело № 4032/2013 г. от ВАС, VІ-то отделение.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Приема за сведение решенията на Върховния административен съд – Петчленен състав и на ВАС – Шесто отделение.
1.2. Решенията да се приложат към кадровото досие на магистрата.
1.3. Решенията да се изпратят на Комисия по предложенията и атестирането на съдии, прокурори и следователи на ВСС, за сведение.

2.ОТНОСНО: Доклад за резултатите от проведени срещи с административни ръководители, магистрати и съдебни служители по апелативни райони по въпроси, свързани с комуникационната политика на ВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Приема за сведение доклад за резултатите от проведени срещи с административни ръководители, магистрати и съдебни служители по апелативни райони по въпроси, свързани с комуникационната политика на ВСС.

3. ОТНОСНО: Предложение от Светла Петкова – член на ВСС, за създаване на работна група за изработване на единни критерии при налагане на дисциплинарни наказания на магистрати.
Създаването на условия за налагане на еднакви дисциплинарни наказания при сходни дисциплинарни нарушения по отношение на съдии, прокурори и следователи е един от приоритетите в дейността на Висшия съдебен съвет. Това ще доведе до уеднаквяване на дисциплинарната практика на Съвета и прилагане на принципа на последователност и предвидимост, регламентиран в чл. 13 от АПК. 
Това може да бъде постигнато чрез изработване на единни критерии при налагане на дисциплинарни наказания на магистрати. Считам, че за целта следва да бъде създадена работна група, в чийто състав да влязат членове на “Комисия по предложенията и атестирането на съдии, прокурори и следователи”; Комисия “Професионална етика и превенция на корупцията”; “Комисия по анализ и отчитане степента на натовареност на органите на съдебната власт”; “Комисия по дисциплинарните производства”; “Комисия по правни въпроси”; “Комисия по предотварятаване и установяване на конфликт на интереси и взаимодействие с ИВСС”, както и експертните сътрудници на Комисия по дисциплинарните производства.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Одобрява създаването на работна група за изработване на единни критерии при налагане на дисциплинарни наказания на магистрати.
3.2. Определя Светла Петкова за представител на Комисия по дисциплинарните производства.
3.3. Изпраща решението на Комисията до „Комисия по предложенията и атестирането на съдии, прокурори и следователи”; Комисия „Професионална етика и превенция на корупцията”; „Комисия по анализ и отчитане степента на натовареност на органите на съдебната власт”; „Комисия по правни въпроси”; „Комисия по предотвратяване и установяване на конфликт на интереси и взаимодействие с ИВСС” за определяне на представител в срок до 16.12.2013 г.,  включително.
.

10.12.2013 г.			                 ПРЕДСЕДАТЕЛ: 
                                                                                                     ВАСИЛ ПЕТРОВ
Експертен сътрудник
на Комисията” :
                                  Деница Захариева

Експертен сътрудник
на Комисията” :
                                  Мартин Величков

Сътрудник на комисия:
                                   Светла Кирилова